Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: formájában nyújtott hiteleket kell kimutatni. Azon lakáscélú jelzáloghitelek állományát tartalmazza, amelyek kamattámogatása jelenleg a 12/2001. (I. 31.) Korm. rendelet
Paragraph Index: 614

51. Általános igazgatási költségek Ebben a tételcsoportban kell kimutatni a hitelintézet mûködésével (pénzügyi és befektetési szolgáltatásával) kapcsolatos összes általános, banküzemi költséget. (Az aktivált saját teljesítmények itt nem szerepelhetnek.) Külön sorokban (51.11—51.14) ki kell emelni a személyi jellegû ráfordítások közül a bérköltségeket, a társadalombiztosítási kiadásokat, az egyéb járulékokat stb. Az 51.13 sorban a társadalombiztosítási kiadásokat összesítve kell kimutatni függetlenül attól, hogy azokat számvitelileg a személyi jellegû egyéb ráfordítások, vagy az egyéb bérjárulékok között kell elszámolni. Részletezni kell még a fizetett bérleti díjat, a számítástechnikai költségeket, szakértõi díjakat, marketing költségeket is (51.2—51.5). Az 51.6. Egyéb igazgatási költségek között a máshol fel nem sorolt költségeket kell szerepeltetni. Az 51.7. Értékcsökkenési leírások közé a számviteli szabályok szerint az immateriális javak, tárgyi eszközök stb. után elszámolt tételek kerülhetnek. Ez a sor kizárólag a költségként elszámolt terv szerinti értékcsökkenési leírásokat foglalja magában.

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes